Hvis Kristian Thulesen Dahls eget navn stod på listen ville han ikke tage det særlig tungt:

- Jeg tror faktisk ikke, at jeg ville være så foruroliget, for jeg ville jo samtidig også vide, at der er en masse mennesker her, der søger dansk statsborgerskab, som selvfølgelig ikke er til fare for rigets sikkerhed, siger han.

Vil ikke bringe annoncen

Både Politiken og Berlingske har fået tilbudt annoncen. Men begge aviser har takket nej til den.

Chefredaktør Bo Lidegaard synes ikke, at det er i orden at mistænkeliggøre knap 700 sagesløse mennesker for at score en politisk pointe.

- Vi vil gerne indrykke en annonce fra Dansk Folkeparti. Også med det synspunkt, som de har her med spørgsmålet om, vi skal overholde internationale konventioner eller ej. Det er jo et helt legitimt synspunkt, at det synes de ikke, at vi skal. Men det er ikke i orden at mistænkeliggøre 700 navngivne personer. Det er dét, vi reagerer på, siger Bo Lidegaard.

Bo Lidegaard har dog valgt at skrive leder om annoncen. I onsdagens leder i Politiken skriver Bo Lidegaard blandt andet, at avisen ikke vil stille sin avis til rådighed for annoncen:

"Politiken har afvist at bringe en annonce for Dansk Folkeparti i dagens avis. Vi vil ikke stille vores spalter til rådighed for unødig mistænkeliggørelse af knap 700 mennesker for at være potentielle terrorister."

I lederen skriver Bo Lidegaard medgiver, at det er ubehageligt, at en statsløs, som vurderes at være til fare for den danske sikkerhed, har ret til at få statsborgerskab: